《浣溪沙·粉上依稀有泪痕》
唐代·薛昭蕴

粉上依稀有泪痕，郡庭花落欲黄昏，远情深恨与谁论？
记得去年寒食日，延秋门外卓金轮，日斜人散暗销魂。

作者简介：薛昭蕴，字澄州，河中宝鼎（今山西荣河县）人。王衍时，官至侍郎。擅诗词，才华出众。《北梦琐言》：薛澄州昭蕴即保逊之子也。恃才傲物，亦有父风。每入朝省，弄笏而行，旁若无人。好唱《浣溪沙》词。